ΑΠΟΦΑΣΗ ΤΗΣ ΕΠΙΤΡΟΠΉΣ της 30ής Δεκεμβρίου 1982 περί διαπιστώσεως ότι η εισαγωγή της συσκευής με την ονομασία «Ortec - Gamma-X Coaxial HPGe Detector, model 2012-25200-S» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/964/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

(1) ΕΕ αριθ. L 184 της 15.7.1975, σ. 1.

(2) ΕΕ αριθ. L 74 της 18.3.1982, σ. 4.

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

(3) ΕΕ αριθ. L 318 της 13.12.1979, σ. 32.

Εκτιμώντας:

ότι η γερμανική κυβέρνηση, με επιστολή της τής 16ης Ιουνίου 1982, ζήτησε από την Επτροπή να κινήσει τη διαδικασία, που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Ortec - Gamma-X Coaxial HPGe Detector, model 2012-25200-S», που παραγγέλθηκε στις 18 Σεπτεμβρίου 1980 και προορίζεται να χρησιμοποιηθεί για την ανάλυση δειγμάτων δομικών υλικών και ιδιαίτερα για τον αποδοτικό προσδιορισμό ραδιενεργών ισοτόπων με ακτινοβολία χαμηλής ενέργειας πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε στις 15 Νοεμβρίου 1982, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως

ότι από την εξέταση αυτή συνάγεται ότι η εν λόγω συσκευή είναι ένας διερευνητής ότι τα αντικειμενικά τεχνικά χαρακτηριστικά της, όπως το πεδίο εφαρμογής, και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων ότι, επομένως, πρέπει να θεωρηθεί ως επιστημονική συσκευή

ότι, εντούτοις, βάσει των πληροφοριών που έχουν συγκεντρωθεί από τα κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα ότι τέτοιες είναι, ειδικότερα, η συσκευές «Series Si(Li) X» που κατασκευάζονται από την εταιρεία Laben, via Bassini 15, 20133 Milano, Italia,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Η εισαγωγή της συσκευής με την ονομασία «Ortec - Gamma-X Coaxial HPGe Detector, model 2012-25200-S», που αποτελεί το αντικείμενο της αιτήσεως της 16ης Ιουνίου 1982 της γερμανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

ρθρο 2

Η παρούσα απόφαση απευθύνεται στα κράτη μέλη.

Έγινε στις Βρυξέλλες, στις 30 Δεκεμβρίου 1982.

Για την Επιτροπή

Karl-Heinz NARJES

Μέλος της Επιτροπής